GLOCON ดึง “อภิรักษ์ โกษะโยธิน” นั่งบอร์ด หวังช่วยพลิกฟื้นธุรกิจ มีผล 1 ธ.ค.63
GLOCON ดึง “อภิรักษ์ โกษะโยธิน” นั่งบอร์ด หวังช่วยพลิกฟื้นธุรกิจ มีผล 1 ธ.ค.63
1 ธ.ค. 2563

บริษัท โกลบอล คอนซูเมอร์ จำกัด (มหาชน) หรือ GLOCON แจ้งว่าบริษัทปรับกลยุทธ์ทีมบริหาร ด้วยการดึงมืออาชีพจากหลากหลายแวดวงธุรกิจเสริมความแข็งแกร่งต่อเนื่อง โดยล่าสุดนายอภิรักษ์ โกษะโยธิน นักบริหารระดับแถวหน้าเมืองไทย ได้เข้ามาร่วมทีมในตำแหน่ง กรรมการ ของบริษัท มีผล 1 ธันวาคม 2563
ทั้งนี้ นายอภิรักษ์ เคยดำรงตำแหน่งนายกสมาคมการตลาดแห่งประเทศไทย และกรรมการตลาดหลักทรัพย์แห่งประเทศไทย (ตลท.) ที่เคยสร้างผลงานพลิกฟื้นธุรกิจ และสร้างแบรนด์ให้กับองค์กรยักษ์ใหญ่มากมาย จนเป็นที่ยอมรับของวงการธุรกิจเมืองไทย ซึ่งการเข้ามาร่วมงานกับบริษัท ก็เชื่อว่าจะช่วยพลิกฟื้นธุรกิจของบริษัทด้วยเช่นกัน